**Den sidste rejse**

*Digt af den svenske forfatter Valdemar Dalquist  
Oversat af SkiveDNA*

Jeg har købt min billet,  
jeg står på perronen.  
Et­­ underligt tog!  
Det er sidste gang, jeg rejser,  
men jeg ved ikke hvorhen eller hvordan.  
Jeg spurgte, om det var en returbillet,  
så lo han i billetlugen  
og stak næsen udenfor  
og sagde, at det var en enkeltrejse.  
Umådeligt enkelt ja.

Så går vi ind i min sovekupé.  
Tænk, jeg har ingen bagage med!  
Det hele virker så stille  
- her er konduktøren,  
men han har ikke uniform med knapper og snører på.  
Han bærer på en le  
- jeg ved, han er DØDEN.  
Han som kender enden på mennesker liv.  
Mærkeligt at jeg ikke er bange.  
Jeg ligger så stille i min seng.  
Han ler så venligt,   
han klipper billetten  
til den sidste rejse til den himmelske domstol,  
han mumler: ”Det bliver ikke værre  
Sov tungt og godt,  
jeg vækker Dem, Herr!”